cyanic-selkie/wikianc huggingface dataset:
Ένα μωρό για τρεις
Πλοκή
Ο Πίτερ και ο Μάικλ δεν έχουν την παραμικρή ιδέα πώς να φροντίσουν τη Μαίρη και ο Πίτερ πηγαίνει να αγοράσει προμήθειες. Η σπιτονοικοκυρά τους, κυρία Χάθαγουεϊ, παραδίδει ένα μικρό κουτί –το πραγματικό «δέμα» που περιέχει ηρωίνη– το οποίο ο Μάικλ πετά στην άκρη. Οι δυο εργένηδες μαθαίνουν να φροντίζουν τη Μαίρη, αλλάζοντάς της πάνες, κάνοντάς τη μπάνιο και ταΐζοντάς τη.
Η κυρία Χάθαγουεϊ φροντίζει τη Μαίρη, ενώ ο Πίτερ και ο Μάικλ πηγαίνουν στη δουλειά. Επιστρέφοντας σπίτι, βρίσκουν την κυρία Χάθαγουεϊ δεμένη και φιμωμένη και το διαμέρισμα λεηλατημένο από τους ναρκεμπόρους, αλλά η Μαίρη είναι ασφαλής. Βρίσκουν επίσης ένα απειλητικό σημείωμα που γράφει: "Την επόμενη φορά θα πάρουμε το μωρό". Ο Πίτερ και ο Μάικλ συνεχίζουν να φροντίζουν τη Μαίρη, προσαρμόζονται στην «πατρότητα» και δένονται με το μωρό.
Ο Πίτερ εξουδετερώνει έναν εισβολέα, ο οποίος αποδεικνύεται ότι είναι ο Τζακ που επέστρεψε νωρίτερα, αφού ο ρόλος του στην ταινία κόπηκε. Ο Τζακ διαβεβαιώνει τον Πίτερ και τον Μάικλ ότι δεν ήξερε τίποτα για την ηρωίνη. Αρχικά αρνείται τη σύνδεσή του με τη Μαίρη, αλλά το σημείωμα της Σύλβιας τον πείθει ότι είναι πατέρας της Μαίρης. Ο Πίτερ και ο Μάικλ μεταβιβάζουν όλες τις γονικές ευθύνες στον Τζακ, ο οποίος γρήγορα δένεται με το μωρό.
Οι τρεις εργένηδες λαμβάνουν ταχυδρομικώς ένα απόκομμα εφημερίδας που αναφέρει ότι ο Μίλνερ δέχθηκε επίθεση από τους εμπόρους ναρκωτικών και νοσηλεύτηκε, με μια ακόμη απειλή: "Μην αφήσετε να σας συμβεί αυτό!" Ο Πίτερ, ο Μάικλ και ο Τζακ καταστρώνουν σχέδιο για να παγιδεύσουν τους εμπόρους, κανονίζοντας μια συνάντηση. Ο Τζακ, μεταμφιεσμένος σε έγκυο, φεύγει από το κτίριο με τη Μαίρη, ενώ ο Πίτερ και ο Μάικλ φεύγουν με ταξί, ακολουθούμενοι από μυστικούς αξιωματικούς, αλλά καταφέρνουν να τους χάσουν μπαίνοντας σε ένα άλλο ταξί που οδηγεί ο Τζακ. Οι τρεις τους συναντούν τους εμπόρους στον τελευταίο όροφο ενός εργοταξίου. Ο Μάικλ, κρυμμένος στους αεραγωγούς, καταγράφει τη συνομιλία του Πίτερ με τους εμπόρους αλλά πέφτει στο δωμάτιο και ακολουθεί καταδίωξη. Οι τρεις φίλοι καταφέρνουν να παγιδεύσουν τους εμπόρους σε ένα ασανσέρ καθώς φτάνει η αστυνομία. Με την ηχογράφηση αποδεικνύουν την αθωότητά τους στον Μέλκοβιτς και οι έμποροι συλλαμβάνονται.
Ο Πίτερ, ο Μάικλ και ο Τζακ ενστερνίζονται πλήρως τον ρόλο τους ως κηδεμόνες της Μαίρης, μέχρι που φτάνει η Σύλβια για να πάρει τη Μαίρη μαζί της στο Λονδίνο. Αφού φεύγει με τη Μαίρη, οι τρεις συνειδητοποιούν πόσο απελπισμένα τους λείπει το μωρό. Τρέχοντας προς το αεροδρόμιο, διαπιστώνουν ότι το αεροπλάνο της Σύλβια για το Λονδίνο μόλις έχει απογειωθεί. Ηττημένοι, επιστρέφουν σπίτι, όπου βρίσκουν τη Σύλβια και τη Μαίρη στην πόρτα. Η Σύλβια λέει δακρυσμένη ότι δεν θέλει να εγκαταλείψει την υποκριτική, αλλά θα αναγκαστεί να το κάνει, αν μεγαλώσει μόνη της τη Μαίρη. Οι τρεις εργένηδες προσκαλούν την ίδια και τη Μαίρη να μείνουν μαζί τους, η Σύλβια δέχεται και οι τέσσερις ζουν ευτυχισμένοι με το μωρό.
Παραγωγή
Τη Μάιρη υποδύονταν οι δίδυμες Λίζα και Μιζέλ Μπλερ.
Το σάουντρακ της ταινίας περιελάμβανε το τραγούδι του Peter Cetera "Daddy's Girl".
Προσαρμογές
Η αμερικανική τηλεοπτική σειρά Baby Daddy έκανε πρεμιέρα το 2012 στο κανάλι ABC Family. Ήταν εμπνευσμένη από την ταινία.
Η σειρά επικεντρώνεται στον Μπεν, που ζει με τον μεγαλύτερο αδερφό του, Ντάνι, και τον στενό του φίλο, Τάκερ. Οι τρεις τους βρίσκουν ένα μωρό στην εξώπορτά τους. Με τη βοήθεια της μητέρας του Μπεν, Μπόνι, και του φίλου τους, Ράιλι, μεγαλώνουν το μωρό. Συνολικά παρήχθησαν έξι κύκλοι, με το τελευταίο επεισόδιο να προβάλλεται το 2017.
Αυτή η ταινία λειτούργησε επίσης ως έμπνευση για άλλες προσαρμογές και επαναδημιουργήθηκε σε πολλές χώρες.
Εξωτερικοί σύνδεσμοι
Κατηγορία:Ταινίες παραγωγής Touchstone Pictures Κατηγορία:Ταινίες τοποθετημένες στη Νέα Υόρκη Κατηγορία:Ταινίες συσχετιζόμενες με ναρκωτικά Κατηγορία:Αμερικανικές ταινίες Κατηγορία:Ταινίες του 1987 Κατηγορία:Αγγλόφωνες ταινίες Κατηγορία:Λήμματα που περιέχουν κείμενο στα γαλλικά
Βαρτσίχε
Το Βαρτσίχε κατά την Ύστερη Αρχαιότητα ήταν η Ροδόπολις των Ανατολικών Ρωμαίων συγγραφέων. Η Ροδόπολις ήταν μια από τις πόλεις-κλειδιά στη Λαζική, που κατά τον 6ο αιώνα έγινε αντικείμενο διεκδίκησης μεταξύ της Ανατολικής Ρωμαϊκής αυτοκρατορίας και της Αυτοκρατορίας των Σαασανιδών. Από τα τέλη του 15ου αιώνα μέχρι τις αρχές του 19ου αιώνα, στο Βαρτσίχε λειτούργησε ένα από τα κάστρα των βασιλέων του Ιμερέτι.
Ροδόπολις
Όπως υποδεικνύουν τα αρχαιολογικά ευρήματα, στο Βαρτσίχε υπήρχε ένας οχυρωμένος οικισμός, που χρονολογείται του 4ου αιώνα. Το Γεωργιανό όνομα του χωριού, που κυριολεκτικά σημαίνει «φρούριο του τριαντάφυλλου», συνδέεται με την ελληνική ονομασία Ροδόπολις που σημαίνει «πόλη του τριαντάφυλλου», και αναφέρθηκε από τους Ανατολικούς Ρωμαίους συγγραφείς του 6ου αιώνα, όπως από τον Προκόπιο και τον Αγαθία.
Η Ροδόπολις βρισκόταν σε μία εύφορη και οικονομικά προνομιούχα περιοχή της Λαζικής, στο δρόμο προς τον ανατολικό γείτονά της, την Ιβηρία, εντούτοις είχε στρατηγικό μειονέκτημα λόγω της θέσης της σε μια ανοιχτή πεδιάδα. Κατά συνέπεια, οι Λαζοί, φοβούμενοι μία εισβολή από τις Περσικές δυνάμεις των Σασσανιδών, θεώρησαν το φρούριο της Ροδόπολις ως αναποτελεσματικό και το κατέστρεψαν κατά τη δεκαετία του 530. Κατά τη διάρκεια του πολέμου της Λαζικής (541-562), ο Πέρσης διοικητής Μερμερόης κατέλαβε την πόλη και άφησε μια φρουρά σε αυτό. Το 557, ο Ανατολικός Ρωμαίος στρατηγός Ιουστίνος έστειλε μια μονάδα 2.000 ιππέων υπό την διοίκηση του Ούννου Ελμινζούρ, οι οποίοι μπήκαν στη Ροδόπολη την ώρα που η Περσική φρουρά και οι ντόπιοι βρίσκονταν έξω από τα τείχη της πόλης. Τα Περσικά στρατεύματα της γειτονιάς εντοπίστηκαν και εξολοθρεύτηκαν, ενώ στον τοπικό πληθυσμό έδειξαν έλεος, αλλά με την υποχρέωση να παραδώσουν ομήρους και να επιδείξουν την αφοσίωσή τους.
Υπό τη Βυζαντινή ηγεμονία, η Ροδόπολις ήταν μία επισκοπή υπό την μητρόπολη της Φάσις. Εξαφανίστηκε από το Κωνσταντινουπολίτικο Notitiae Episcopatuum στις αρχές του 8ου αιώνα, περίπου ταυτόχρονα με τη μητρόπολη της Φάσις, λόγω της εισβολής των Αράβων στην περιοχή. Μια Ελληνική σφραγίδα που έφερε το όνομα Ιωάννης, Επίσκοπος της Ροδόπολης, μπορεί να σημαίνει μια βραχύβια αναβίωση της επισκοπής κατά τον 11ο αιώνα. Η Ροδόπολις παραμένει το όνομα μίας ονομαστικής επισκοπικής έδρας του Ορθόδοξου Οικουμενικού Πατριαρχείου της Κωνσταντινουπόλεως και της Ρωμαιοκαθολικής Εκκλησίας. Η περιοχή του σημερινού Βαρτσίχε εμπίπτει στην κανονική επικράτεια της Επαρχίας των Βανί και Μπαγκντατί της Γεωργιανής Ορθόδοξης Εκκλησίας.
Πολιτιστική Κληρονομιά
Το ερειπωμένο κάστρο του Βαρτσίχε είναι εγγεγραμμένο στον κατάλογο με τα Αμετακίνητα Μνημεία Εθνικής Σημασίας της Γεωργίας. Κατά τη δεκαετία του 1970 έγινε αντικείμενο αρχαιολογικής μελέτης από την ομάδα του Β. Τζαπαρίτζε. Οι υπέργειες οχυρώσεις χρονολογούνται της περιόδου του Βασιλείου του Ιμερέτι, ενώ τα τείχη που χρονολογούνται των 4ο - 6ο αιώνων βρίσκονται θαμμένα στο έδαφος. Στα αρχαιολογικό ευρήματα που έχουν ανασκαφεί στο Βαρτσίχε περιλαμβάνονται κεραμικά, γυάλινα και σιδερένια αντικείμενα. Στα παρακείμενα εδάφη, ιδιαίτερα στο λόφο Τζιορτζομπιάνι, περίπου 200 μ. στα νότια, βρέθηκαν απομεινάρια των οικισμών της Ύστερης Αρχαιότητας.
Πληθυσμός
Στην εθνική απογραφή του 2014, το Βαρτσίχε είχε πληθυσμό 1.559 κατοίκους, εκ των οποίων οι περισσότεροι (99%) ήταν Γεωργιανοί στην εθνικότητα.
Παραπομπές
Κατηγορία:Ακίνητα Πολιτισμικά Μνημεία Εθνικής Σημασίας της Γεωργίας Κατηγορία:Κάστρα στη Γεωργία Κατηγορία:Λαζική
Λόρα Πρέπον
Η Λόρα Πρέπον (Laura Helene Prepon, γενν. 7 Μαρτίου 1980) είναι Αμερικανίδα ηθοποιός. Απέκτησε φήμη μετά την συμμετοχή της στο sitcom του Fox That '70s Show (1998-2006). Είναι επίσης γνωστή από την συμμετοχή της στην κωμική-δραματική σειρά του Netflix Orange Is the New Black (2013-2019). Η Prepon έκανε την πρώτη της εμφάνιση στον κινηματογράφο το 2001 με την ανεξάρτητη δραματική ταινία Southlander. Άλλες ταινίες της είναι η ρομαντική δραματική ταινία Come Early Morning (2006), η κωμωδία Lay the Favorite (2012), το θρίλερ The Girl on the Train (2016) και η δραματική ταινία The Hero (2017).
Εξωτερικοί σύνδεσμοι
Κατηγορία:Αμερικανίδες ηθοποιοί τηλεόρασης Κατηγορία:Αμερικανίδες ηθοποιοί κινηματογράφου
Χάρης Κωστόπουλος
Ο Χάρης Κωστόπουλος (Αριδαία, 16 Μαρτίου 1964) είναι Έλληνας λαϊκός τραγουδιστής, στιχουργός και συνθέτης.
Βιογραφία
Γεννήθηκε στην Αριδαία στις 16 Μαρτίου 1964. Κατάγεται από μουσική οικογένεια και έχει δύο αδέλφια: τον Αλέξη, ο οποίος είναι οργανοπαίχτης μπουζουκιού, και τον Δημήτρη, ο οποίος ασχολείται επίσης με τη μουσική παίζει πιάνο και τραγουδά.
Ο Χάρης Κωστόπουλος ξεκίνησε την καριέρα του ως οργανοπαίχτης μπουζουκιού σε ηλικία μόλις 11 ετών σε διάφορα κέντρα διασκέδασης σε πόλεις της Μακεδονίας όπως η Έδεσσα και η Βέροια και από σχετικά νεαρή ηλικία ασχολήθηκε με τη σύνθεση τραγουδιών.
Έχει γράψει στίχους και μουσική σε σημαντικούς Έλληνες καλλιτέχνες όπως: Βασίλη Καρρά, Μαίρη Βάσσου, Μάκη Χριστοδουλόπουλο, Σταμάτη Γονίδη, Ζαφείρη Μελά, Λευτέρη Πανταζή, Χαρά Βέρρα και Αντύπα.
Έχει παντρευτεί σε ηλικία 23 ετών και έχει αποκτήσει δύο γιους Χρήστος και Ραφαήλ.
Έχει κυκλοφορήσει συνολικά 23 Δίσκους. Ο Χάρης Κωστόπουλος έχει κάνει διάφορες περιοδείες σε Ελλάδα αλλά και στο εξωτερικό και έχει τραγουδήσει σε χώρες όπως Γερμανία, Αυστραλία, Αμερική. Ορισμένες από τις πιο γνωστές του επιτυχίες είναι τα: "Με ξεχνάς", "Είσαι μια Θεά", "Τι αμαρτίες έχω κάνει", "Βρείτε μου κάποια που να 'χει αισθήματα", "Εδώ σε θέλω καρδιά μου", "Πουλάω τρέλα" και "Πρώτο Θέμα".
Το 1999 συμμετείχε στην τηλεοπτική σειρά του Mega, Δύο Ξένοι.
Πηγές
Κατηγορία:Λαϊκοί τραγουδιστές Κατηγορία:Έλληνες τραγουδοποιοί Κατηγορία:Έλληνες άνδρες τραγουδιστές
Πανελλήνιο Πρωτάθλημα Ενόργανης Γυμναστικής 1989
Το Πανελλήνιο Πρωτάθλημα Ενόργανης Γυμναστικής 1989 ήταν η 19η διοργάνωση του Πανελληνίου Πρωταθλήματος Ενόργανης Γυμναστικής, που διεξήχθη από τον Σύνδεσμο Ελληνικών Γυμναστικών Αθλητικών Σωματείων (ΣΕΓΑΣ). Η διοργάνωση πραγματοποιήθηκε στη Γλυφάδα.
Στο πρωτάθλημα διεξήχθησαν οι κατηγορίες ανδρών, γυναικών, εφήβων και νεανίδων. Πρωταθλήτρια ομάδα στους άνδρες αναδείχθηκε ο Σ.Ε.Ρ.Γ. Πανθεσσαλονίκειος και στις γυναίκες ο Φιλαθλητικός Ο.Γ..
Κάτοχοι μεταλλίων
1987 | 1988 | 1989 | 1990 | 1991
Εξωτερικοί σύνδεσμοι
Κατηγορία:Πανελλήνιο Πρωτάθλημα Ενόργανης Γυμναστικής Κατηγορία:Γυμναστική το 1989 Κατηγορία:Δήμος Γλυφάδας
Τήρης Β΄
Ο Τήρης Β΄ ή Γ΄, Teres II / ΙΙΙ, ήταν βασιλιάς των Οδρυσών στη Θράκη από το 351 π.Χ. έως το 341 π.Χ.
Βιογραφία
Ο Tέρες Β΄ ή Γ΄ θεωρείται γενικά ότι ήταν γιος του Aμάδοκου Β΄, με βάση την ιστορική διαδοχή και τους τύπους νομισμάτων. Αυτή η ταύτιση πιθανώς υποστηρίζεται από μία επιγραφή, που φέρει το όνομα «Tήρης, (γιος) του Aματόκου» σε ένα αργυρό κύπελο, που βρέθηκε στο χωριό Braničevo στη βορειοανατολική Βουλγαρία. Ο Αμάτοκος/Αμάδοκος Β΄, ο οποίος κυβέρνησε το κεντρικό τμήμα της Θράκης, εξαφανίζεται από τις πηγές την εποχή της στρατιωτικής επέμβασης τού Φίλιππου Β΄ της Μακεδονίας το 352/351 π.Χ. και ο Τήρης φαίνεται να τον διαδέχθηκε σε αυτό το σημείο. Δεδομένου ότι ο Δημοσθένης δήλωσε ότι ο Φίλιππος είχε «διώξει ορισμένους βασιλείς και τους αντικατέστησε με άλλους», ο Τήρης μπορεί να ήρθε στο θρόνο ως διορισμένος τού Φιλίππου, αν και η δήλωση τού Δημοσθένη συνδέεται συνήθως με τους κληρονόμους τού Βερισάδη στη δυτική Θράκη. Κατά τη διάρκεια μίας επακόλουθης Μακεδονικής εκστρατείας στη Θράκη υπό τον στρατηγό του Φιλίππου Αντίπατρο το 347/346 π.Χ., ο Τήρης διατήρησε τον θρόνο του, συμμαχώντας προφανώς με τον Φίλιππο Β΄ εναντίον του βασιλιά της Ανατολικής Θράκης Κερσοβλέπτη. Αυτή η κατάσταση διήρκεσε μέχρι την μεταγενέστερη και πιο παρατεταμένη εκστρατεία του Φιλίππου Β΄ στη Θράκη το 342–340 π.Χ. Μετά από αρκετές νίκες επί των Θρακών, ο Φίλιππος Β΄ υπέταξε τη χώρα, καθαιρώντας τόσο τον Τήρη, όσο και τον Κερσοβλέπτη, πιθανώς το 341 π.Χ.
Με βάση τη διανομή νομισμάτων και άλλα περιστασιακά στοιχεία, ο Τήρης έχει αναγνωριστεί ως συγγενής (πατέρας;) και πρόδρομος του μετέπειτα βασιλιά Σεύθη Γ΄, ένας από τους γιους τού οποίου ονομαζόταν επίσης Tήρης.
Δείτε επίσης
Κατηγορία:Βασιλείς των Οδρυσών
Λεοπόλδος Δ΄ της Αυστρίας
Ο Λεοπόλδος Δ΄ (γερμ.: Leopold IV. von Habsburg, 1371 - 3 Ιουνίου 1411) από τον Οίκο των Αψβούργων, ήταν Αυστριακός, δούκας της Πέραν Αυστρίας.
Βιογραφία
Ήταν δευτερότοκος γιος του Λεοπόλδου Γ΄ δούκα της Αυστρίας και της Βιρίντις Βισκόντι, κόρης του Μπερναμπό κυβερνήτη του Μιλάνου.
Το 1386 απεβίωσε ο πατέρας του και τον κληρονόμησε ο πρωτότοκος Γουλιέλμος, που έκανε τον Λεοπόλδο Δ΄ συγκυβερνήτη. Ο Γουλιέλμος κράτησε την Έσω Αυστρία (Στυρία, Καρινθία, Καρνιόλη), ενώ τον Λεοπόλδο Δ΄ τον έκανε υπεύθυνο της Πέραν Αυστρίας (των παλαιών Αψβουργικών κτήσεων). Ο Λεοπόλδος Δ΄ είχε να αντιμετωπίσει την Ελβετική αντίθεση. Από το 1391 ήταν ο πραγματικός κυβερνήτης της περιοχής του. Έγινε κυβερνήτης του Τυρόλου (1396-1406).
Επειδή ήταν άτεκνος, έδωσε στους νεότερους αδελφούς του Ερνέστο και Φρειδερίκο Δ΄ θέσεις στο δουκάτο. Το 1406 απεβίωσε ο επίσης άτεκνος Γουλιέλμος. Τον διαδέχθηκε ο Ερνέστος στην Έσω Αυστρία και ο νεαρός Φρειδερίκος Δ΄ στο Τυρόλο. Το 1404 απεβίωσε ο εξάδελφός του Αλβέρτος Δ΄ αφήνοντας έναν γιο 7ετή, τον Αλβέρτο Ε΄ του οποίου ο Λεοπόλδος Δ΄ έγινε κηδεμόνας. Από αυτό προκλήθηκε διαφωνία με τον Ερνέστο.
Απεβίωσε στη Βιέννη το 1411 και τάφηκε στην κρύπτη των δουκών στον καθεδρικό της πόλης. Τον Πέραν Αυστρία κληρονόμησε ο Φρειδερίκος Δ΄.
Οικογένεια
Το 1393 νυμφεύτηκε την Αικατερίνη των Βαλουά, κόρη του Φιλίππου Β΄ δούκα της Βουργουνδίας· δεν απέκτησαν τέκνα.
Παραπομπές
Κατηγορία:Οίκος των Αψβούργων Κατηγορία:Δούκες της Αυστρίας
Βικιπαίδεια στα Γίντις
Η Βικιπαίδεια στα Γίντις είναι η έκδοση της Βικιπαίδειας στα Γίντις. Ιδρύθηκε στις 3 Μαρτίου του 2004, και το πρώτο άρθρο γράφτηκε στις 28 Νοεμβρίου του ίδιου έτους.
Τρέχουσα κατάσταση
Η Βικιπαίδεια στα Γίντις έχει 14.883 λήμματα. Έχει 35.337 εγγεγραμμένους χρήστες και ρομπότ, 40 ενεργούς χρήστες και 3 διαχειριστές.
Όπως όλες οι Βικιπαίδειες η έκδοση αυτή τραβάει αρκετές προβολές από χτυπήματα στην Google, με τα άρθρα της Βικιπαίδειας να εμφανίζονται στην κορυφή των αποτελεσμάτων.
Σύμφωνα με τους κανόνες για την γλώσσα Γίντις, γράφεται σχεδόν αποκλειστικά στο εβραϊκό αλφάβητο και όχι στο λατινικό.
Ορόσημα
Η Βικιπαίδεια στα Γίντις έφτασε τα 6.000 άρθρα στις 8 Μαρτίου 2009. Το άρθρο αρ. 6.000 είχε τίτλο יהושע העשיל תאומים-פרענקל και αφορούσε έναν ραββίνο. Το άρθρο αρ. 7.000 είχε τίτλο חנינא סגן הכהנים, σελίδα για το τάννα Χανίνα Σεγκάν χα-Κοχανίμ και δημιουργήθηκε στις 24 Δεκεμβρίου 2009.
Σεύθης Ε΄
Βιογραφία
Είναι γνωστός μόνο ως πατέρας τού Κότυος Δ΄, ο οποίος μαρτυρείται μεταξύ 171 και 166 π.Χ. ως σύμμαχος, πρώτα της Μακεδονίας των Αντιγονιδών και μετά της Ρώμης. Ο Ρωμαίος ιστορικός Τ. Λίβιος περιγράφει συγκεκριμένα τον Κότυ Δ΄ και τον πατέρα του Σεύθη Ε΄ ως Οδρύσιους. Η δήλωση τού Λιβίου ότι στη διπλωματική της επικοινωνία με τον Κότυ Δ΄ η Ρωμαϊκή Σύγκλητος αναφέρθηκε σε μία παραδοσιακή φιλία με τον Κότυ Δ΄ και τους προγόνους του, μπορεί να ερμηνευθεί ως απόδειξη για επαφή μεταξύ της Ρώμης και του Σεύθη Ε΄. Ο Σεύθυς Ε΄ πιστεύεται ότι βασίλευσε γύρω στο 200 π.Χ. ως προκάτοχος (πατέρας;) ή αντίπαλος τού Αμαδόκου Γ΄, ο οποίος αιχμαλωτίστηκε από τους Μακεδόνες το 184 π.Χ. Η χρονολογία και τα ονόματα υποδηλώνουν ότι ο Σεύθης Ε΄ μπορεί να ήταν γιος του Ρόιγου και εγγονός τού Σεύθη Δ΄ ή γιος του Τήρη Δ΄ και εγγονός του Σεύθη Δ΄, ανάλογα με τη χρονολογική τοποθέτηση του Ρόιγου στα μέσα ή τις αρχές του 3ου αιώνα π.Χ.
Βικιπαίδεια στα Γίντις
Άποψη
Σε συνδυασμό, οι διαφορετικές Χασιδικές ομάδες σχηματίζουν τη μεγαλύτερη γιντισόφωνη κοινότητα στον κόσμο σήμερα. Πολλά νέα άρθρα αφορούν ραββίνους.
Μηχανοκίνητη Μονάδα Άμεσης Δράσης
Η Μηχανοκίνητη Μονάδα Άμεσης Δράσης ή ΜΜΑΔ είναι ειδική μονάδα της Αστυνομίας Κύπρου που ιδρύθηκε ο 1978.
Σεύθης Ε΄
Βιβλιογραφικές αναφορές
<references group="" responsive="1">
Βικιπαίδεια στα Γίντις
Παραπομπές
Γιντις
Σεύθης Ε΄
Βιβλιογραφία
Κατηγορία:Βασιλείς των Οδρυσών
Μηχανοκίνητη Μονάδα Άμεσης Δράσης
Αποστολή
Κύρια αποστολή της είναι: η αντιμετώπιση τρομοκρατικών ενεργειών, η σύλληψη επικίνδυνων κακοποιών, η συνδρομή των αστυνομικών δυνάμεων, η καταστολή βιαιων διαδηλώσεων και επεισοδίων και η συνοδια επίσημων προσώπων.
Εξοπλισμός
Αντιτρομοκρατικός εξοπλισμός και αντιοχλαγωγικός εξοπλισμός
Χάτι Χροδβίτνισσον
Στη σκανδιναβική μυθολογία, ο Χάτι Χροδβίτνισσον (το πρώτο όνομα σημαίνει "Αυτός Που Μισεί" ή "Εχθρός" ) είναι ένας τερατώδης λύκος (βαργκρ). Ένας λύκος που, σύμφωνα με την Πεζή Έντα του Σνόρρι Στούρλουσον, κυνηγάει τον Μάνι, το φεγγάρι, σε όλο τον νυχτερινό ουρανό, ακριβώς όπως ο λύκος Σκολλ κυνηγάει την Σολ, τον ήλιο, κατά τη διάρκεια της ημέρας, μέχρι την εποχή του Ράγκναροκ, όταν θα καταπιούν αυτά τα ουράνια σώματα. Ο Σνόρρι δίνει επίσης ένα άλλο όνομα για έναν λύκο που καταπίνει το φεγγάρι, Μάναγκαρμρ ("Κυνηγόσκυλο της Σελήνης", ή "Σκύλος της Σελήνης").
Το πατρονυμικό Χροδβίτνισσον του Χάτι, το οποίο πιστοποιείται τόσο στην Ποιητική Έντα "Γκρίμνισμαλ" όσο και στην ενότητα Γκιουλφάγκινινγκ της Πεζής Έντας, δείχνει ότι είναι ο γιος του Φένριν, για τον οποίο το Χρόδβιτνιρ ("Διάσημος λύκος") είναι ένα εναλλακτικό όνομα. Σύμφωνα με τον Σνόρρι, η μητέρα του Χάτι είναι η γυναίκα γίγαντας, η οποία δεν κατονομάζεται αλλά αναφέρεται στην Ποιητική Έντα "Βολούσπα", που κατοικεί στα ανατολικά του Μίντγκαρντ στο δάσος του Γιάρνβιδρ ("Σιδερένιο ξύλο") και "προωθεί την συγγένεια του Φένριρ". Ο Σνόρρι δηλώνει ότι αυτή η γυναίκα γίγαντας και μάγισσα φέρει πολλούς γίγαντες για γιους, όλους με τη μορφή λύκων, συμπεριλαμβανομένου τον Χάτι και τον Σκολλ, που υπονοείται ως ο αδερφός του Χάτι. Σε δύο στίχους του "Βολούσπα" που αναφέρει ο Σνόρρι, ένας άγνωστος γιος αυτής της γυναίκας γίγαντας προφητεύεται να αρπάξει το φεγγάρι και επίσης να φάει τη σάρκα των νεκρών, πιτσιλώντας τους ουρανούς με αίμα. Αντίθετα, η Ποιητική Έντα "Βαφθρούδνισμαλ" δηλώνει ότι ο ίδιος ο Φένιριρ θα καταστρέψει τον ήλιο.
Μάναγκαρμρ
Ο Σνόρρι ονομάζει επίσης έναν λύκο που ονομάζεται Μάναγκαρμρ ("Κυνηγόσκυλο της Σελήνης", ή "Σκύλος της Σελήνης") ως τον ισχυρότερο απόγονο της γυναίκας γίγαντας και συνεχίζει να λέει ότι θα καταπιεί το φεγγάρι και θα φάει τους νεκρούς. Αυτό είναι πιθανώς ένα εναλλακτικό όνομα για τον Χάτι που πήρε ο Σνόρρι από τη λαογραφία. Μπορεί να αποδοθεί και ως Μάναγκαρμ ή Μάνεγκαρμ.
Παραπομπές
Κατηγορία:Σκανδιναβική μυθολογία
Η Έκρηξη (ταινία)
Η έκρηξη (διεθνής τίτλος: A Blast) είναι μια ελληνική δραματική - θρίλερ ταινία του 2014, σε σκηνοθεσία Σύλλα Τζουμέρκα. Το σενάριο γράφτηκε από τον σκηνοθέτη σε συνεργασία με τη Γιούλα Μπούνταλη. Πρωταγωνιστεί η Αγγελική Παπούλια.
Η ταινία έκανε την παγκόσμια πρεμιέρα της στο Διεθνές Διαγωνιστικό του Φεστιβάλ Λοκάρνο 2014. Είναι η δεύτερη ταινία του Σύλλα Τζουμέρκα μετά τη Χώρα προέλευσης. Η έκρηξη προβλήθηκε σε πάνω από 70 φεστιβάλ και κυκλοφόρησε στις κινηματογραφικές αίθουσες σε πολλές χώρες.
Πλοκή
Η ταινία αφηγείται μία μέρα και δέκα χρόνια από τη ζωή της Μαρίας (Αγγελική Παπούλια), μιας νεαρής γυναίκας που ξεκινά την ενήλικη ζωή της με τις καλύτερες προθέσεις - περνά στη νομική, ερωτεύεται παράφορα και παντρεύεται έναν όμορφο, νεαρό ναυτικό (Βασίλης Δογάνης) - για να ξυπνήσει δέκα χρόνια μετά με τρία παιδιά, το μαγαζί της οικογένειάς της βυθισμένο σε φρικτά χρέη που οδηγούν τη μητέρα της (Θέμις Μπαζάκα) στην αυτοκτονία, σε μια χώρα διαλυμένη στο αποκορύφωμα της οικονομικής κρίσης, και τον σύζυγό της συνεχώς απόντα να την απατά με γυναίκες και άνδρες που συναντά στα ταξίδια του.
Με καταλύτη την επιθετική συμπεριφορά της ζηλόφθονης αδελφής της (Μαρία Φιλίνη) και του φασίστα γαμπρού της (Μάκης Παπαδημητρίου), η Μαρία επαναστατεί. Κλείνει μια συμφωνία με μια μεγάλη κατασκευαστική εταιρία και αναγκάζει τον πατέρα της (Γιώργος Μπινιάρης) να βάλει φωτιά στο δάσος του χωριού του με αντάλλαγμα χρήματα. Επιβιβάζει τα παιδιά της σε ένα αυτοκίνητο και τα αφήνει στην αδελφή της που είναι εμφανές ότι δεν μπορεί να τα φροντίσει. Δέρνει τον γαμπρό της και τον απειλεί πως αν πειράξει τα παιδιά της όσο λείπει, θα γυρίσει και θα τον σκοτώσει. Πετά το κινητό της τηλέφωνο όταν της τηλεφωνεί ο σύζυγός της, που ανήσυχος ξεκινά ένα βεβιασμένο ταξίδι από το Αμβούργο πίσω στην Αθήνα.
Πριν απομακρυνθεί από την πόλη, η Μαρία μπαίνει σ' ένα ίντερνετ καφέ γεμάτο άνδρες μετανάστες και τσεκάρει τον καιρό. Αμέσως μετα, αρχίζει να βλέπει στον υπολογιστή σκηνές πορνό ενώ οι άνδρες γύρω γελάνε και την κοιτάνε άναυδοι. Μιλώντας σε μια ομάδα υποστήριξης κακοποιημένων γυναικών, τους λέει πως προτιμά τις τύψεις που νιώθει για το ότι εγκαταλείπει τα παιδιά της από τη ζωή που ζούσε μέχρι σήμερα.
Το ξημέρωμα, η Μαρία, πλημμυρισμένη από αναμνήσεις από την ευτυχισμένη της ζωή με τον Γιάννη, σπάει μια μπάρα διοδίων και εμπλέκεται σε μια καταδίωξη με ένα περιπολικό. Τους ξεφεύγει. Ο Γιάννης φτάνει στην Αθήνα και βρίσκει τα παιδιά του να κοιμούνται στο ίδιο κρεβάτι με την αδελφή της γυναίκας του και τον γαμπρό του, περιτριγυρισμένους από ναζιστικά σύμβολα. Παίρνει τα παιδιά και φεύγει.
Η Μαρία οδηγεί ευθεία προς ένα αυτοκίνητο που έρχεται από το αντίθετο ρεύμα. Τελευταία στιγμή, στρίβει και το αμάξι της φεύγει στα χωράφια. Η Μαρία παραμερίζει τον αερόσακο, βγαίνει από το αυτοκίνητο και περπατά στον ήλιο προς άγνωστη κατεύθυνση.
Παραγωγή
Η έκρηξη παρουσιάστηκε για πρώτη φορά σαν υπό ανάπτυξη σχέδιο ταινίας μεγάλου μήκους από την Homemade Films και την παραγωγό Μαρία Δρανδάκη στo φόρουμ συμπαραγωγών Cinelink του Φεστιβάλ Σαράγεβο 2012, όπου και βραβεύθηκε με το Eurimages Co-production Development Award.
Η ταινία σε συμπαραγωγή με τη γερμανική Unafilm και τις ολλανδικές εταιρίες PRPL και Bastide Films, χρηματοδοτήθηκε από το Ελληνικό και το Ολλανδικό Κέντρο Κινηματογράφου, τα γερμανικά fund FIlm und Medienstiftung NRW και Filmfoerderung Hamburg Schleswig-Holstein. Οι εταιρίες Pan Entertainment, Graal SA, Marni Films, Mamoko Entertainment, Prosenghisi LTD (Ελλάδα) και Movimento Film (Ιταλία) συνεργάστηκαν ως συμπαραγωγοί.
Όπως δήλωσε ο Σύλλας Τζουμέρκας σε συνέντευξή του στο Cineuropa δήλωσε, η παραγωγή της ταινίας καθυστέρησε και κινδύνευσε εξαιτίας του ξαφνικού κλεισίματος της ΕΡΤ από τον πρωθυπουργό Αντώνη Σαμαρά το καλοκαίρι του 2013. Η παραγωγή της ταινίας ξεκίνησε τον Σεπτέμβρη του 2013.
Η ταινία γυρίστηκε στην Αθήνα, το Αμβούργο και την υπο κατασκευή Αιγαία Οδό, στη σήραγγα των Τεμπών.
Διανομή
Η ταινία έκανε την παγκόσμια πρεμιέρα της στο Διεθνές Διαγωνιστικό του Φεστιβάλ Λοκάρνο 2014.
Σιγισμούνδος των Έστε (1480-1524)
Ο Σιγισμούνδος, ιταλ. Sigismondo, (1480 – 9 Αυγούστου 1524) από τον Οίκο των Έστε ήταν αδελφός και υποστηρικτής του Αλφόνσου Α΄ δούκα της Φερράρα.
Η Έκρηξη (ταινία)
Διανομή
Κυκλοφόρησε στις ελληνικές κινηματογραφικές αίθουσες στις 22 Νοεμβρίου 2014 από την Strada Films, και στη συνέχεια στην Ολλανδία (12 Μαρτίου 2015), τη Γερμανία (16 Απριλίου 2015), την Ιταλία (27 Αυγούστου 2015), την Πολωνία (12 Σεπτεμβρίου 2015), τη Δανία (19 Σεπτεμβρίου 2015), κ.ά. Στις Η.Π.Α. αγοράστηκε από την Indiepix FIlms για διανομή σε dvd και VOD.
Σιγισμούνδος των Έστε (1480-1524)
Βιογραφία
Ήταν ο πέμπτος γιος του Έρκολε Α΄ δούκα της Φερράρα και της Ελεονώρας της Ιβρέας-Τραστάμαρα, κόρης του Φερδινάνδου Α΄ της Νάπολης.
Η Έκρηξη (ταινία)
Κριτικές
Ο Μark Adams έγραψε μια διθυραμβική κριτική της ταινίας στο Screen Daily στην παγκόσμια πρεμιέρα της στο Λοκάρνο, αποκαλώντας την Έκρηξη "ένα εξαιρετικά ελεύθερο και βαθύ δράμα που έχει στο κέντρο του μια εντυπωσιακή, άφοβη ερμηνεία από την Αγγελική Παπούλια στον ρόλο μιας γυναίκας με ελεύθερο πνεύμα που φτάνει στο όριο της αντοχής της". Η Jessica Kiang έγραψε στο Indiewire ότι η Έκρηξη είναι μια "επιθετική, δύσκολη, αλληγορικά επείγουσα ελληνική τραγωδία, όπου η αφήγηση μιας προσωπικής απελευθέρωσης γίνεται η πολιτική αλληγορία ενός εξαιρετικά ισχυρού πεσιμισμού", διαβάζοντας το ταξίδι της κεντρικής ηρωίδας ως "μια σειρά από δολοφονίες". Ο Jonathan Holland στο Hollywood Reporter περιγράφει την ταινία σα μια "μαύρη, ζοφερή, επίκαιρη ταινία, η φορτισμένη προσωπική διατριβή του Σύλλα Τζουμέρκα ενάντια σε ένα οικονομικό σύστημα που φτιάχνει ανθρώπους μόνο και μόνο για να τους συντρίψει". Ο Guy Lodge στο Variety επαινεί την ταινία για την ενέργεια και τις ερμηνείες της, διαφωνώντας όμως με στοιχεία της κατασκευής της, αποκαλώντας την "άναρχη, αλλά ταιριαστά εμπρηστική".
Σιγισμούνδος των Έστε (1480-1524)
Βιογραφία
Μεγάλωσε στην Αυλή της Φερράρα. Το 1505 απεβίωσε ο πατέρας του και τον διαδέχθηκε ο πρωτότοκος αδελφός του Αλφόνσος Α΄. Ήταν επικεφαλής της συνοδείας που πήγε στη Ρώμη και έφερε τη Λουκρητία Βοργία, σύζυγο του Αλφόνσου Α΄.
Η Έκρηξη (ταινία)
Κριτικές
Η Έκρηξη έλαβε κυρίως θετικές και εξαιρετικές κριτικές στις χώρες που κυκλοφόρησε στις αίθουσες, για την ένταση της σκηνοθεσίας της, το σύνθετο κατασκευαστικά μοντάζ και την ερμηνεία της Αγγελικής Παπούλια στον κεντρικό ρόλο.
Ο Oliver Kaever του Der Spiegel αποκάλεσε την Αγγελική Παπούλια ως μια "από τις πιο ατρόμητες Ευρωπαίες ηθοποιούς" για την ερμηνεία της στο ρόλο της Μαρίας και η πολωνική Polityka έγραψε για την Έκρηξη ότι η ταινία αποκαλύπτει με ένα μοναδικό τρόπο τα βαθιά χάσματα στην ελληνική κοινωνία τον καιρό της κρίσης". Η Sueddeutsche Zeitung (Fritz Goettler) έγραψε ότι "η Έκρηξη με την παθιασμένη, ανυπόμονη και εξεγερμένη ηρωίδα της, είναι η ελληνική κρίση" και η ολλανδική Der Filmkrant (Joost Booren) ότι "ο Τζουμέρκας με την δεύτερη ταινία του παίρνει εμφατικά αποστάσεις από το Greek Weird Wave: η Έκρηξη είναι μια θυμωμένη ταινία γεμάτη καρδιά."
Σιγισμούνδος των Έστε (1480-1524)
Βιογραφία
Οι μεγαλύτεροι αδελφοί του, ο δευτερότοκος Φερδινάνδος και ο τριτότοκος Ιούλιος αντιτάχθηκαν στο δούκα αδελφό τους, αλλά ο Σιγισμούνδος προτιμούσε να μένει στη σκιά τους. Συχνά συνόδευε τον Αλφόνσο Α΄ στα ταξίδια του, εντός και εκτός του δουκάτου. Τελικά η συνωμοσία που οργάνωσε ο Φερδινάνδος και ο Ιούλιος αποκαλύφθηκε· η δίκη τους, μαζί με τους άλλους συνωμότες, έγινε στο ανάκτορο του Σιγισμούνδου.
Η Έκρηξη (ταινία)
Κριτικές
Αντίθετα, στην κυκλοφορία της ταινίας στην Ελλάδα, η ταινία αντιμετωπίστηκε με μέτριες κριτικές με πολλούς κριτικούς να αντιδρούν αρνητικά στην περίπλοκη φόρμα της ταινίας, την έντονη σεξουαλικότητα και την εξαιρετικά πεσιμιστική εικόνα της χώρας.
Σιγισμούνδος των Έστε (1480-1524)
Βιογραφία
Ο Αλφόνσος Α΄, ο Φερδινάνδος και ο Σιγισμούνδος ασθένησαν από σύφιλη, αλλά ενώ οι πρώτοι ανάρρωσαν, ο Σιγισμούνδος δεν μπόρεσε να ζήσει φυσιολογική ζωή. Απεβίωσε το 1524.
Η Έκρηξη (ταινία)
Διακρίσεις και βραβεύσεις
Η Έκρηξη ήταν υποψήφια για τη Χρυσή Λεοπάρδαλη στο Φεστιβάλ Λοκάρνο 2014. Διαγωνίστηκε για τα βραβεία Heart of Sarajevo στο Διεθνές Διαγωνιστικό του Φεστιβάλ Σάραγεβο, το Νew Directors Competition Award στο Φεστιβάλ Σάο Πάολο, και το New Directors Award του Φεστιβάλ Σιάτλ, κ.α.. Βραβεύθηκε με το βραβείο της F.I.PRES.C.I στο φεστιβάλ της Πρίστινα και το Βραβείο της Επιτροπής στο Φεστιβάλ Οτράντο. Επιλέχθηκε από το Αμερικάνικο Ινστιτούτο Κινηματογράφου για το πρόγραμμα European Film Showcase 2015. Για την ερμηνεία της στην ταινία, η Μαρία Φιλίνη (Γωγώ), κέρδισε το Βραβείο Καλύτερης Πρωτοεμφανιζόμενης Ηθοποιού στις Νύχτες Πρεμιέρας.
Σιγισμούνδος των Έστε (1480-1524)
Παραπομπές
Κατηγορία:Οίκος των Έστε
Η Έκρηξη (ταινία)
Εξωτερικοί σύνδεσμοι
Κατηγορία:Ταινίες του 2014 Κατηγορία:Ελληνόφωνες ταινίες Κατηγορία:Ελληνικές ταινίες Κατηγορία:Ελληνικές δραματικές ταινίες Κατηγορία:Ελληνικές θρίλερ ταινίες Κατηγορία:Ταινίες γυρισμένες στην Ελλάδα
Γιορτινή φορεσιά της Λευκάδας
Περιγραφή
Τη συγκεκριμένη φορεσιά αποτελούν το πουκάμισο, τα μεσοφόρια, το φουστάνι, το τσιπούνι, η φούστα, ο τσιουμπές, το σπαλέτο. το φεσάκι και ο κεφαλόδεσμος με τα στολίδια της κεφαλής.
Στη μέση τοποθετούνται τρία μεσοφόρια και πάνω από αυτά φοριέται το φουστάνι, το οποίο διαθέτει στενά μανίκια και συνήθως είναι φτιαγμένο από μετάξι. Ακολουθούν το μανικωτό μπούστο που ονομάζεται τσιπούνι και καλύπτει ελαφρά το στήθος καθώς και η φούστα, η οποία έχει πτυχώσεις και είναι μακριά ώστε να καλύπτει το πουκάμισο. Σημαντικό τμήμα της νυφικής φορεσιάς ήταν ο τσιουμπές. Έχει κοντά μανίκια, πτυχώσεις στο πίσω μέρος και τοποθετείται πάνω από το φουστάνι. Οι ώμοι, το στήθος και η πλάτη καλύπτονταν από μια μεταξωτή μαντήλα με κρόσσια, το λεγόμενο σπαλέτο.
Στο κεφάλι τοποθετείται λοξά ένα μικρό διακοσμητικό φέσι και το λευκό κάλυμμα της κεφαλής το οποίο λέγεται κεφαλοπάνι και φτάνει μέχρι τη μέση. Ο στολισμός της κεφαλής ονομάζεται τρέμολο ή τρέμουλα και αποτελείται από ένα συνδυασμό κοσμημάτων όπως χρυσά λουλούδια, στερεωμένα σε καρφοβελόνα. Ο στολισμός συμπληρώνεται από εξαρτήματα όπως σκουλαρίκια, περιλαίμιο, καρφίτσα φτιαγμένη από πολύτιμο υλικό κλπ.
Παραπομπές
Κατηγορία:Ελληνικές φορεσιές
Σκολλ
Στη σκανδιναβική μυθολογία, ο Σκολλ (Αρχαία σκανδιναβικά "Προδοσία") είναι ένας τερατώδης λύκος (βαργκρ) που κυνηγάει τα άλογα Άρβακρ και Αλσβίδρ, που σέρνουν το άρμα που περιέχει τον ήλιο (την Σολ) μέσα στον ουρανό κάθε μέρα, προσπαθώντας να τη φάει (την Σολ). Ο Σκολλ έχει έναν αδελφό, τον Χάτι, που κυνηγάει τον Μάνι, το φεγγάρι. Στο Ράγκναροκ, τόσο ο Σκολλ όσο και ο Χάτι θα πετύχουν στις αποστολές τους.
Ο Σκολλ, υπό ορισμένες περιστάσεις, χρησιμοποιείται ως αντικείμενο (heiti) για έμμεση αναφορά στον πατέρα (τον Φένριρ) και όχι στον γιο. Αυτή η ασάφεια δουλεύει και προς την άλλη κατεύθυνση, όπως για παράδειγμα στο Βαφθρούδνισμαλ, όπου υπάρχει μπέρδεμα στη στροφή 46, όπου ο Φένριρ λαμβάνει τα χαρακτηριστικά κυνηγιού του ήλιου του γιου του Σκολλ. Αυτό μπορεί να οφείλεται κυρίως στη χρήση του Χρόδβιτνιρ και του Χροδβίτνισσον για αναφορά στον Φένριρ και στους γιους του.
Πηγές
Κατηγορία:Σκανδιναβική μυθολογία
Cosmote
Η Cosmote αποτελεί ενιαία εμπορική μάρκα για όλα τα προϊόντα και τις υπηρεσίες του Ομίλου ΟΤΕ σε σταθερή και κινητή τηλεφωνία, ευρυζωνικές υπηρεσίες, συνδρομητική τηλεόραση και ολοκληρωμένες λύσεις τεχνολογίας πληροφοριών και επικοινωνιών (ICT). Το κεντρικό μήνυμα της εμπορικής μάρκας Cosmote είναι «ένας κόσμος, καλύτερος για όλους».
Ιστορία
Η εταιρεία συστάθηκε ως Κυψελοειδές Λειτουργικό Σύστημα Κινητών Τηλεπικοινωνιών Α.Ε. τον Οκτώβριο του 1997. Τον Απρίλιο του 1998 προστίθεται η Cosmote ως διακριτικός τίτλος, όνομα που ξεκίνησε και τυπικά την εμπορική λειτουργία ένα χρόνο μετά, σηματοδοτώντας τη δραστηριοποίηση του Ομίλου ΟΤΕ στην κινητή τηλεφωνία και συμπληρώνοντας ένα εκατομμύριο συνδρομητές. Τον Ιούλιο του 1999 η εταιρεία μετατράπηκε στην τωρινή Cosmote Κινητές Τηλεπικοινωνίες Α.Ε.
Το 2001 απέκτησε άδεια κινητής τηλεφωνίας 3ης γενιάς (UMTS) στην Ελλάδα, ενώ το 2006 ανακοίνωσε την εξαγορά της Γερμανός Group, της πιο πετυχημένης τηλεπικοινωνιακής αλυσίδας λιανικής στη νοτιοανατολική Ευρώπη.
Το 2010, αναβάθμισε το δίκτυό της, διαθέτοντας ευρυζωνικές ταχύτητες μέχρι 42,2 Mbps καθοδικής ζεύξης και 5,8 Mbps ανοδικής ζεύξης, ενώ ήταν η πρώτη που εγκαινίασε στην Ελλάδα, σε πιλοτική βάση, δίκτυο κινητής τηλεφωνίας τέταρτης γενιάς, τεχνολογίας LTE, με ταχύτητες 100 Mbps. Το 2014 ήταν η πρώτη που προχώρησε σε πιλοτικές δοκιμές κινητού ευρυζωνικού δικτύου 4G+, για ταχύτητες έως και τα 300 Mbps.
Τον Οκτώβριο του 2015, καθιερώθηκε ως ενιαία εμπορική μάρκα για όλα τα προϊόντα και υπηρεσίες του Ομίλου ΟΤΕ. Στο πλαίσιο αυτό διατέθηκαν εμπορικά το Cosmote One, ένα «σχήμα» υπηρεσιών επικοινωνίας και ψυχαγωγίας που καλύπτει τις σύγχρονες τηλεπικοινωνιακές ανάγκες των καταναλωτών για ομιλία, Διαδίκτυο και ψυχαγωγία, και το Cosmote Business One ένα «σχήμα» υπηρεσιών σταθερής, κινητής, διαδικτύου, υπηρεσιών υπολογιστικής νέφους και τηλεφωνικού κέντρου για επιχειρήσεις.
Το 2018 ο Όμιλος ΟΤΕ αποφάσισε να εισέλθει σε νέες αγορές, με αιχμή αρχικά την παροχή ασφαλιστικών υπηρεσιών μέσω του COSMOTE Insurance, αλλά και των υπηρεσιών ηλεκτρονικών πληρωμών μέσω του COSMOTE Payments.
Δίκτυο 5G
Το 2018 η Cosmote ανέλαβε την ανάπτυξη πιλοτικού δικτύου πέμπτης γενιάς (5G) στο Δήμο του Ζωγράφου, όπου την ίδια χρονιά υλοποίησε το πρώτο δοκιμαστικό δίκτυο 5G στην Ελλάδα, πετυχαίνοντας ζωντανές ταχύτητες πάνω από 1.2Gbps.
Καρτοκινητή και Καρτοσυμβόλαιο
Η Cosmoκάρτα, το What's Up και η Frog Mobile, είναι οι τρεις καρτοκινητές της εταιρίας και προσφέρουν ξεχωριστά πακέτα υπηρεσιών για τους συνδρομητές της.
Μετοχική Σύνθεση
Η Cosmote Μονοπρόσωπη Α.Ε. λειτουργεί σύμφωνα με το Καταστατικό της, την ισχύουσα για τις ανώνυμες εταιρείες νομοθεσία και, μοναδικός μέτοχος αυτής, με ποσοστό 100%, είναι η ΟΤΕ Α.Ε.
Εξωτερικοί σύνδεσμοι
Κατηγορία:Πάροχοι υπηρεσιών διαδικτύου της Ελλάδας Κατηγορία:Οργανισμός Τηλεπικοινωνιών Ελλάδος Κατηγορία:Πάροχοι υπηρεσιών κινητής τηλεφωνίας της Ελλάδας Κατηγορία:Ελληνικά εμπορικά σήματα
Ροδόλφος Δ΄ της Αυστρίας
Ο Ροδόλφος Δ΄ ο ιδρυτής, γερμ. Rudolf IV der stifter (1 Noεμβρίου 1339 - 27 Ιουλίου 1365) από τον Οίκο των Αψβούργων, ήταν δούκας της Αυστρίας, Στυρίας, Καρινθίας (1358-65), κόμης του Τυρόλου (1363-65) και δούκας της Καρνιόλης (1365-65).
To 1356 o Κάρολος Δ΄ της Γερμανίας εξέδωσε τo δάταγμα Χρυσή Βούλα, ένα καταστατικό εκλογής του βασιλιά της Γερμανίας, εξαιρώντας τους Αψβούργους από εκλέκτορες. Τότε ο Ροδόλφος Δ΄ έδωσε εντολή να φτιαχτεί το πλαστό έγγραφο Μεγάλο Προνόμιο, όπου ο δούκας της Αυστρίας αναβαθμιζόταν σε αρχιδούκα της Αυστρίας.
Τα νεανικά έτη
Γεννήθηκε στη Βιέννη και ήταν ο πρώτος γιος του Αλβέρτου Β΄ δούκα της Αυστρίας και της Ιωάννας, κόρης και κληρονόμου του Ούλριχ Γ΄ κόμη του Πφιρτ.
Μετά το γάμο του με την κόρη του Καρόλου Δ΄, ο οποίος είχε κάνει την Πράγα κέντρο πολιτισμού, προσπάθησε να τον ανταγωνιστεί αυξάνοντας τη σημασία της Βιέννης.
Δραστήριος ως ηγεμόνας
Οι Αψβούργοι ήταν δυσαρεστημένοι με το ότι η Βιέννη υπαγόταν στην επισκοπή του Πασάου. Ήθελαν να γίνει έδρα επισκοπής, αλλά ο πάπας δεν συγκατένευε. Τότε ο Ροδόλφος Δ΄ ίδρυσε σύλλογο (collegium) ιερέων στο Αγ. Στέφανο, τους ενέδυσε με ερυθρά ενδύματα όπως αυτά των καρδιναλίων και όρισε τον κοσμήτορα του συλλόγου ως Αρχικαγκελάριο της Αυστρίας. Έκανε προσθήκες το ναό του Αγ. Στεφάνου εξωτερικά σε γοτθικό ρυθμό, προσπαθώντας να μοιάσει με τον Αγ. Βίτο της Πράγας. Αυτός και η σύζυγός του απεικονίστηκαν σε κενοτάφιο στο νάρθηκα του ναού.
Το 1356 ο Κάρολος Δ΄ εξέδωσε το διάταγμα Χρυσή βούλα, όπου ρυθμιζόταν η εκλογή του Γερμανού βασιλιά. Ο δούκας της Αυστρίας δεν περιλήφθηκε στους εκλέκτορες. Τότε ο Ροδόλφος Δ΄ έδωσε εντολή να δημιουργηθεί το πλαστό έγγραφο Μεγάλο Προνόμιο, όπου αναβαθμιζόταν ο δούκας της Αυστρίας σε αρχιδούκα, ισότιμο των επτά εκλεκτόρων. Ο τίτλος του αρχιδούκα εφευρέθηκε από εκείνον και μετά τον 16ο αι. δινόταν τιμητικά σε όλους τους άρρενες απογόνους των Αψβούργων.
Γενική αποτίμηση
Παρά τον υπερβολικό χαρακτήρα των σχεδίων του, κατάφερε να εκσυγχρονίσει την επικράτεια και την πόλη του, αυξάνοντας τη σπουδαιότητά τους. Όταν απεβίωσε το 1365 στο Μιλάνο, μόλις 25 ετών και χωρίς απογόνους, η πρόοδος αυτή σταμάτησε. Η Αικατερίνη απεβίωσε το 1395· και οι δύο τάφηκαν στην κρύπτη των δουκών, κάτω από το Στέφανσντομ της Βιέννης.
Σύμφωνα με τους Κανόνες διαδοχής του Οίκου που θέσπισε ο Ροδόλφος Δ΄ έπρεπε να τον διαδεχθούν από κοινού οι επιζώντες αδελφοί του Αλβέρτος Γ΄ και Λεοπόλδος Γ΄, αλλά αυτοί φιλονικούσαν ασταμάτητα. Τελικά το 1379 στο Νόμπεργκ συμφώνησαν να διαιρέσουν τις κτήσεις. Το έργο του Ροδόλφου Δ΄ θα συνεχίσει ο εγγονός του Λεοπόλδου Γ΄, ο Φρειδερίκος Ε΄, που έγινε βασιλιάς της Γερμανίας, κύριος όλων των Αψβουργκών κτήσεων και επικύρωσε το Μεγάλο Προνόμιο.
Η προσωπογραφία του τον απεικονίζει σε 3/4 να φέρει το δικής του επινόησης αρχιδουκικό διάδημα. Είναι ορατή η παράλυση νεύρων του προσώπου του. Βρέθηκε στην κρύπτη, επάνω από τον τάφο του και φυλάσσεται στο Μουσείο της Καθολικής αρχιεπισκοπής της Βιέννης.
Σε κενοτάφιο του νάρθηκα του Αγ. Στεφάνου υπάρχει γλυπτό με το ζεύγος. Γύρω τους υπάρχει κρυπτογραφημένη επιγραφή. Το σχήμα των γραμμάτων είναι μάλλον δικής του επινόησης. H επιγραφή αποκρυπτογραφημένη είναι η εξής: hic est sepultus dei gratia dux Rudolfus fundator (εδώ είναι θαμμένος ο θεία χάριτι δούκας Ροδόλφος ο ιδρυτής) και almechtiger got und waltiger herr Jesus Christus cin schepher (o παντοδύναμος θεός και ο μεγάλος κύριος Ιησούς Χριστός ένας ποιμένας).
Οικογένεια
Νυμφεύτηκε το 1356 την Αικατερίνη του Οίκου του Λουξεμβούργου, κόρη του Καρόλου Δ΄ της Γερμανίας και Βοημίας· δεν απέκτησαν απογόνους.
Περαιτέρω βιβλιογραφία
Κατηγορία:Οίκος των Αψβούργων Κατηγορία:Δούκες της Αυστρίας Κατηγορία:Δούκες της Καρινθίας
Πραισός (αποσαφήνιση)
Tο τοπωνύμιο Πραισός μπορεί να σχετίζεται με τα ακόλουθα λήμματα:
Κωνσταντίνος Γουργουλιάνης
Ο Κωνσταντίνος Γουργουλιάνης (γενν. 1958) είναι διακεκριμένος Έλληνας πνευμονολόγος, καθηγητής Ιατρικής και πρώην Πρύτανης του Πανεπιστημίου Θεσσαλίας, ο οποίος έχει διακριθεί για το επιστημονικό και ακαδημαϊκό του έργο.
Σπουδές και σταδιοδρομία
Σπούδασε Ιατρική στο Πανεπιστήμιο Αθηνών και ολοκλήρωσε τις σπουδές του το 1982. Το 1988 ανακηρύχθηκε Διδάκτωρ της Ιατρικής Σχολής του Πανεπιστημίου Αθηνών και το 1989 έλαβε την ειδικότητα Πνευμονολογίας και Φυματολογίας στην Πνευμονολογική Κλινική του Πανεπιστημίου Αθηνών. Το 1993 εξελέγη Επίκουρος Καθηγητής Φυσιολογίας του Πανεπιστημίου Θεσσαλίας και έκτοτε κατέχει θέσεις διοίκησης σε πολλά επιστημονικά Συμβούλια. Το 1998 ορίστηκε Διευθυντής της Πνευμονολογικής Κλινικής του Πανεπιστημίου Θεσσαλίας και το 1999 εξελέγη Αναπληρωτής Καθηγητής του ίδιου Πανεπιστημίου. Το 2002 εξελέγη Αντιπρύτανης Οικονομικού Προγραμματισμού και Ανάπτυξης του Πανεπιστημίου Θεσσαλίας. Το 2003 εξελέγη τακτικός Καθηγητής Πνευμονολογίας του Πανεπιστημίου Θεσσαλίας, και το 2008 εκλέχθηκε Πρύτανης του Πανεπιστημίου Θεσσαλίας και Πρόεδρος της Ελληνικής Πνευμονολογικής Εταιρίας.
Έχει αξιοσημείωτο επιστημονικό έργο και συγκαταλέγεται μεταξύ των σημαντικών Ελλήνων που κατέχουν διεθνή αναγνώριση και αποδοχή για το επιστημονικό τους έργο. Έχει περισσότερες από 500 πειραματικές, κλινικοεργαστηριακές μελέτες και ανασκοπήσεις οι οποίες έχουν δημοσιευθεί σε διεθνή περιοδικά και 300 σε Ελληνικά περιοδικά. Έχει επιβλέψει περισσότερες από 50 διδακτορικές διατριβές. Συνεργάτες του κατέχουν ακαδημαϊκές θέσεις σε Πανεπιστήμια στην Ελλάδα και το εξωτερικό. Είναι συγγραφέας βιβλίων και κεφαλαίων εκ των οποίων κάποια χρησιμοποιούνται ως διδακτικά βιβλία σε Ελληνικές Ιατρικές Σχολές στα μαθήματα Πνευμονολογίας και Φυσιολογίας. Η συμμετοχή του στα συνέδρια ξεπερνά τις 500 ανακοινώσεις σε διεθνή επίπεδο και τουλάχιστον 600 ανακοινώσεις σε Εθνικό επίπεδο. Έχει ενεργή συμμετοχή με περισσότερες από 500 στρογγυλές τράπεζες Ιατρικών και άλλων Επιστημονικών συνεδρίων και έχει διατελέσει Πρόεδρος και Κριτής εργασιών διεθνών και Πανελλήνιων Ιατρικών συνεδρίων. Έχει λάβει θέσεις συντάξεως σε Ιατρικά περιοδικά και σε οργάνωση συνεδρίων και έχει συμμετοχή σε περισσότερα από 100 ερευνητικά προγράμματα. Για το επιστημονικό του έργο έχει λάβει βραβεία και τιμητικές διακρίσεις από διάφορους φορείς.
Για το ερευνητικό του έργο σύμφωνα με τον κατάλογο που στηρίζεται στα δεδομένα της ερευνητικής βάσης δεδομένων Web of Science, του αναγνωρισμένου οργανισμού Thomson Reuters, στο πλαίσιο project Clarivate Analytics συγκαταλέγεται στους πιο αναγνωρισμένους ερευνητές βάσει των αναφορών που έχει στη διεθνή βιβλιογραφία (αναφορές: 14000, h-index: 67).
Από το 1998 ως Διευθυντής της Πανεπιστημιακής Πνευμονολογικής Κλινικής μαζί με τους συνεργάτες του έχει οργανώσει ιατρεία και εργαστήρια. Εκτός από το εξωτερικό πνευμονολογικό ιατρείο έχει αναπτύξει ιατρείο άσθματος, ιατρείο ΧΑΠ ,αντιφυματικό ιατρείο, ιατρείο διακοπής καπνίσματος, ιατρείο κυστικής ίνωσης, ιατρείο διαταραχών της αναπνοής στον ύπνο, αντιφυματικό ιατρείο, ιατρείο διάμεσων πνευμονοπαθειών και τα απογευματινά ιατρεία. Επίσης έχει αναπτύξει εργαστήριο λειτουργικού ελέγχου της αναπνοής, ενδοσκοπικό εργαστήριο, εργαστήριο διαταραχών της αναπνοής στον ύπνο, μονάδα αυξημένης φροντίδας, ιατρείο ογκολογίας πνεύμονα.
Τα έτη 2020-2021, διακρίθηκε για την προσφορά του στον αγώνα κατά του COVID-19 μαζί με την πολυπληθέστατη ιατρική ομάδα του, και τους ειδικευόμενους ιατρούς της Πνευμονολογικής Κλινικής του Πανεπιστημιακού Νοσοκομείου της Λάρισας.
Προσωπική ζωή
Είναι παντρεμένος από το 1986 με τη δρ. Γεωργία Ανδρέου, καθηγήτρια Γλωσσολογίας στο Παιδαγωγικό Τμήμα Ειδικής Αγωγής του Πανεπιστημίου Θεσσαλίας και πατέρας δύο ενήλικων κοριτσιών.
Παραπομπές
Κατηγορία:Έλληνες ιατροί του 20ού αιώνα Κατηγορία:Έλληνες ιατροί του 21ου αιώνα Κατηγορία:Έλληνες πανεπιστημιακοί Κατηγορία:Καθηγητές Πανεπιστημίου Θεσσαλίας
Σάκον Γιαμαμότο
Ο Σάκον Γιαμαμότο (γεν. στο Τογιοχάσι της Περιφέρειας του Άιτσι στις 9 Ιουλίου του 1982) είναι Ιάπωνας οδηγός αγώνων.
Σύντομο βιογραφικό
Γεννήθηκε στο Τογιοχάσι της Περιφέριας του Άιτσι. Ξεκίνησε απ' τα καρτ και στη Φόρμουλα 1 εντάχθηκε το 2006 όχι όμως απ' την αρχή του πρωταθλήματος αλλά απ' το Γερμανικό Γκραν Πρι ως οδηγός της νεοσύστατης εκείνη την εποχή ομάδας Super Aguri. Τότε στο 1ο μονοθέσιο της ομάδας εκείνης ήταν ο συμπατριώτης του ΓιαμαμότοΤακούμα Σάτο όμως το 2ο άλλαξε 3 φορές χέρια. Στα πρώτα 4 Γκραν Πρι το οδηγούσε ο επίσης συμπατριώτης του Γιούτζι Ίντε, στα Γκραν Πρι απ' το Ισπανικό μέχρι και το Γαλλικό ο Γάλλος Φρανκ Μοντανί και σε όλα τα υπόλοιπα εκείνος. Στο επόμενο πρωτάθλημα του 2007 ο Γιαμαμότο εντάχθηκε στο δυναμικό της Ολλανδικής ομάδας Spyker F1 μα και πάλι όχι απ' την αρχή του Πρωταθλήματος αλλά απ το Ουγγρικό Γκραν Πρι. Στα Γκραν πρι απ' το Αυστραλιανό μέχρι το Βρετανικό στη θέση του Γιαμαμότο βρισκόταν ο Ολλανδός Κρίστιαν Άλμπερς όμως μετά το τέλος εκείνου του Γκραν Πρι ο Άλμπερς απολύθηκε απ' την ομάδα επειδή κάποιος απ' τους χορηγούς του δεν είχε πληρώσει τα συμφωνηθέντα χρήματα εντός της ορισμένης προθεσμίας η οποία έληξε το Σάββατο 30 Ιουνίου. Στο επόμενο Γκραν Πρι το οποίο ήταν το Ευρωπαϊκό Γκραν Πρι στη θέση του Άλμπερς τοποθετήθηκε ο Γερμανός Μάρκους Βίνκελχοκ και στα υπόλοιπα ο Γιαμαμότο. Το 2010 ο Γιαμαμότο συμμετείχε στα Γκραν Πρι απ' το Βρετανικό μέχρι και το Νοτιοκορεατικό με την ομάδα Hispania Racing Team(HRT). Συνολικά τα Γκραν Πρι Φόρμουλα 1 στα οποία πήρε μέρος ο Γιαμαμότο ήταν 21 και σε κανένα απ' αυτά δε σημείωσε κάποιο αξιόλογο αποτέλεσμα.
Παραπομπές
Γιαμαμότο Σάκον
Λουθηρανική Εκκλησία της Σενεγάλης
Η Λουθηρανική Εκκλησία της Σενεγάλης (Église Luthérienne du Sénégal) είναι λουθηρανική εκκλησία με έδρα τη Σενεγάλη της Αφρικής.
Η Λουθηρανική Εκκλησία της Σενεγάλης αναγνωρίστηκε επισήμως από τις κρατικές αρχές της χώρας το 1987. Συνολικά, αριθμεί 13 κοινότητες πιστών, καθώς και 7,100 μέλη. Η Φινλανδική Ιεραποστολική Εταιρεία συνεργάζεται με τη Λουθηρανική Εκκλησία της Σενεγάλης.
Κορίν Ερμές
Η Κορίν Ερμές (Corinne Hermès, γεννήθηκε ως Corinne Miller στο Λανί σιρ Μαρν στις 16 Νοεμβρίου 1961) είναι Γαλλίδα τραγουδίστρια. Εκπροσώπησε το Λουξεμβούργο στον διαγωνισμό τραγουδιού της Eurovision με το τραγούδι "Si la vie est cadeau" ("Αν η ζωή είναι δώρο") σε μουσική του Ζαν-Πιέρ Μιγιέρ και σε στίχους του Αλέν Γκαρσία. Το τραγούδι πήρε την πρώτη θέση.
Εξωτερικοί σύνδεσμοι
Κατηγορία:Συμμετέχοντες στη Eurovision Κατηγορία:Γαλλίδες τραγουδίστριες Κατηγορία:Νικητές Διαγωνισμού Τραγουδιού Eurovision
Άννα Βάλε
Η Άννα Βάλε (ιταλικά: Anna Valle), (15 Ιουνίου 1975), είναι Ιταλίδα ηθοποιός, πρώην μοντέλο και κατόχος του τίτλου ομορφιάς Miss Italia του 1995.
Βιογραφία
Γεννημένη στο Λεντίνι της Σικελίας, η Βάλε ζούσε στο Λαντισπόλι μέχρι τα δεκατρία της χρόνια. όπου μετά το διαζύγιο των γονέων της, μετακόμισε στο Λεντίνι, την πόλη καταγωγής της μητέρας της. Μετά το λύκειο, θα εγγραφεί στη Νομική Σχολή του Πανεπιστημίου της Κατάνια, αλλά διέκοψε τις σπουδές της το 1995, όταν εκλέχθηκε Miss Italia. Την επόμενη χρονιά πήρε μέρος και στο διαγωνισμό στο Miss Universe του 1996.
Καριέρα
Αφού εργάστηκε για κάποια περιοδικά μόδας και έπαιξε σε ένα μουσικό βίντεο κλιπ του Τζιάνι Μοράντι η Άννα Βάλε άρχισε να πηγαίνει σε κάποιες δραματικές σχολές στη Ρώμη και έπειτα στο Μιλάνο.
Το κινηματογραφικό ντεμπούτο της το έκανε το 1996, με την ταινία μικρού μήκους "Le due bambole rosse". Αργότερα εμφανίστηκε με επιτυχία σε αρκετές τηλεοπτικές σειρές όπως η "Commesse" και η "Cuore".
Προσωπική ζωή
Παντρεμένη από το 2008 με τον δικηγόρο από την Βιτσέντζα, Ulisse Lendaro είναι μητέρα δύο παιδιών, της Τζινέβρα, (γεννηθείσα στις 20 Απριλίου 2008), και του Λεονάρντο, (γεννήθηκε στις 30 Απριλίου 2013).
Για αρκετά χρόνια η Άννα Βάλε ασχολείται με την κοινωνική εργασία και είναι μέλος αρκετών ενώσεων όπως η Mission Bambini και η Change Onlus.
Εξωτερικοί σύνδεσμοι
Κατηγορία:Ιταλίδες ηθοποιοί κινηματογράφου Κατηγορία:Ιταλίδες ηθοποιοί τηλεόρασης
Χέρμαν του Χοενλόε-Λάνγκενμπουργκ
Ο Χέρμαν, γερμ. Hermann (31 Αυγούστου 1832 - 9 Μαρτίου 1913) από τον Οίκο του Χοενλόε ήταν πρίγκιπας του Χοενλόε-Λάνγκενμπουργκ.
Βιογραφία
Ήταν γιος του Ερνέστου Α΄, πρίγκιπα του Χοενλόε-Λάνγκενμπουργκ και της Φεοντόρα, κόρης του Έμιχ Καρόλου, δεύτερου πρίγκιπα του Λάινινγκεν.
Έγινε στρατηγός στο πρωσικό ιππικό. Στις 19 Σεπτεμβρίου 1899 είχε ένα ατύχημα: βρισκόταν με τη σύζυγό του στο βαγόνι-σαλόνι ενός σταθμευμένου τρένου στον Σταθμό Περθ, όταν ένα άλλο τρένο συγκρούστηκε με το σταθμευμένο. Το ζεύγος γλίτωσε τον τραυματισμό σαν από θαύμα.
Οικογένεια
Νυμφεύτηκε το 1862 τη Λεοπολδίνη, κόρη του Γουλιέλμου, πρίγκιπα του Μπάντεν και είχε τέκνα:
Πηγές
Κατηγορία:Οίκος του Χοενλόε
Επιθυμητός της Νάπολης
Ο Επιθυμητός (Epatimito) ήταν επίσκοπος Νάπολης τον 2ο αιώνα, και άγιος της Ρωμαιοκαθολικής εκκλησίας.
Ο Επιθυμητός ήταν ο δεύτερος επίσκοπος Νεαπόλεως μετά τον Ασπρένα την περίοδο 131 - 152. Έζησε την εποχή των παπών Σίξτου και Τελέσφορου, και αναφέρεται ότι είχε τις ίδιες αρετές με τον προκάτοχό του Ασπρένας.
Διάδοχός του ήταν ο Μάρωνας επίσης άγιος.
Παραπομπές
Κατηγορία:Άγιοι της Ρωμαιοκαθολικής Εκκλησίας Κατηγορία:Επίσκοποι και Αρχιεπίσκοποι Νάπολης
Ζαχαρούλα Καρυάμη
Η Ζαχαρούλα «Χαρά» Καρυάμη (γενν. 7 Απριλίου 1983, Αθήνα) είναι Ελληνίδα αθλήτρια της ρυθμικής γυμναστικής. Κέρδισε το χάλκινο μετάλλιο στους Ολυμπιακούς Αγώνες του 2000.
Παραπομπές
Κατηγορία:Ελληνίδες αθλήτριες της ρυθμικής γυμναστικής Κατηγορία:Έλληνες Ολυμπιονίκες Κατηγορία:Αθλητές στους Θερινούς Ολυμπιακούς Αγώνες 2000
Βαργυλία
Η Βαργυλία ήταν αρχαία ελληνική πόλη στην Καρία της Μικράς Ασίας, στα νότια παράλια μεταξύ της Ιασού και της Μύνδου. Στην σημερινή εποχή σε κοντινή τοποθεσία βρίσκεται η πόλη Μπογάζιτσι της επαρχίας Μούγλων στην Τουρκία.
Ιστορία
Κατά την παράδοση η πόλη ιδρύθηκε από τον μυθικό ήρωα Βελλεροφόντη προς τιμή του συντρόφου του που ονομαζόταν Βάργυλος, ο οποίος σκοτώθηκε από χτύπημα του Πήγασου. Κοντά στην πόλη βρισκόταν ο ναός της Αρτέμιδος Κινδυάδος, ο οποίος θεωρούνταν θαυματουργός καθώς κατά την αναφορά του Στράβωνα όταν έβρεχε το νερό δεν τον άγγιζε. Η Άρτεμις και ο Πήγασος αποτελούν συχνές παραστάσεις των νομισμάτων της πόλης.